smcproject/ml-wiki-sentences huggingface dataset:
പ്രധാനമായി പിന്തുണച്ചവരും എതിർത്തവരും
അരവിന്ദ് കെജ്രിവാൾ‍‍‍‍‍‍ , ശ്രീ ശ്രീ രവിശങ്കർ , ബാബാ രാംദേവ് തുടങ്ങിയ ആത്മീയ നേതാക്കളും ബി.ജെ.പിയുടെ അജിത്‌ സിംഗ്, മൻപ്രീത് സിംഗ് ബാദൽ തുടങ്ങിയ രാഷ്ട്രീയ നേതാക്കളും  ഈ ബില്ലിന് പിന്തുണ പ്രഖ്യാപിച്ചവരിൽ പ്രമുഖരാണ്.
ഇതുകൂടാതെ ബോളീവുഡിടിൽ നിന്നുള്ള അനവധി നടന്മാർ, സംവിധായകർ, സംഗീതജ്ഞർ എന്നിവർ ഈ ബില്ലിന് പിന്തുണയുമായി രംഗത്ത് വന്നു.
കേന്ദ്രമന്ത്രി കപിൽ സിബൽ , മറ്റു കോണ്ഗ്രസ് നേതാക്കൾ, മമത ബാനർജി , അകാലി ദാൽ നേതാവ് പ്രകാശ്‌ സിംഗ് ബാദൽ , ബാൽ താക്കറേ , മുൻ സുപ്രീം കോടതി ചീഫ് ജസ്റ്റിസ്‌ ജഗദീഷ് ശരൺ വർമ്മ എന്നിവരാണ് ഈ ബില്ലിനെ എതിർത്തവരിൽ പ്രമുഖർ.
ബി.ജെ.പി ആദ്യം ഈ ബില്ലിനെ പിന്തുണച്ചിരുന്നെങ്കിലും പിന്നീട് 'പൊതു സമൂഹം പാർലമെന്റിന് നിയമനിർമ്മാനത്തിന്  ഉള്ള അവകാശത്തിൽ  മേൽക്കൈ നേടുമോ'  എന്ന കോണ്ഗ്രസ്സിന്റെ ആശങ്ക പങ്ക് വെച്ചു.
ജോയിന്റ് ഡ്രാഫ്റ്റിംഗ് കമ്മിറ്റി
അംഗങ്ങൾ                       യോഗ്യതയും സ്ഥാനവും പ്രണബ് മുഖർജി	          (അപ്പോഴത്തെ)ധനകാര്യമന്ത്രി, സഹ ചെയർമാൻ ശാന്തിഭൂഷൺ                മുൻ നിയമമന്ത്രി, സഹ ചെയർമാൻ പി.ചിദംബരം              ആഭ്യന്തരവകുപ്പ് മന്ത്രി വീരപ്പ മൊയ്ലി                കോർപ്പറേറ്റ് അഫയേഴ്സ് വകുപ്പ് മന്ത്രി കപിൽ സിബൽ                       വാർത്താവിനിമയ വിവരസാങ്കേതിക വകുപ്പ് മന്ത്രി സൽമാൻ ഖുർഷിദ്                നിയമവകുപ്പ് മന്ത്രി അണ്ണാ ഹസാരെ                   സാമൂഹ്യപ്രവർത്തകൻ പ്രശാന്ത് ഭൂഷൺ             അഭിഭാഷകൻ എൻ. സന്തോഷ് ഹെഗ്ഡെ	            മുൻ കർണ്ണാടക ലോകായുക്ത അരവിന്ദ് കെജ്രിവാൾ                  വിവരാവകാശ പ്രവർത്തകൻ.
ഡ്രാഫ്റ്റ് കമ്മിറ്റി രൂപീകരിക്കുന്നതിൽ കേന്ദ്ര സർക്കാരിന്റെ നിലപാടുകളെ ബി.ജെ.പി, ബി.ജെ.ഡി, ടി.ഡി.പി, അണ്ണാ ഡി.എം.കെ, സി.പി.ഐ (എം), ആർ.ജെ.ഡി, ജെ.ഡി.(യു), എസ്.പി എന്നിങ്ങനെ പ്രധാന പ്രതിപക്ഷ പാർട്ടികളെല്ലാം വിമർശിച്ചു.
ബില്ലിൽ ഒരു സമവായത്തിൽ എത്താൻ സമിതി പരാജയപ്പെടുകയും സർക്കാർ സ്വന്തം രീതിയിൽ കരട് 2011 ആഗസ്റ്റിൽ പാർലമെന്റിൽ കൊണ്ട് വരികയും ചെയ്തു.
ഇതിനെത്തുടർന്ന് ആഗസ്റ്റ്‌ പതിനാറു മുതൽ അനിശ്ചിതകാല നിരാഹാരം ആരംഭിക്കുമെന്ന് അണ്ണ ഹസാരെ പ്രഖ്യാപിച്ചു.
എന്നാൽ അന്ന് രാവിലെ ഡൽഹി പോലീസ് ഹസാരയെ അറസ്റ്റ് ചെയ്യുകയും ജയിലിൽ അടയ്ക്കുകയും ചെയ്തു.
ഹസാരെ ജയിലിൽ വെച്ചു സത്യാഗ്രഹം ആരംഭിച്ചു.
എന്നാൽ സമൂഹത്തിന്റെ എല്ലാ കോണുകളിലും നിന്ന് ശക്തമായ പ്രതിഷേധം ഉണ്ടായതിനെതുടർന്നു രണ്ട് ദിവസത്തിന് ശേഷം ഹസാരയെ മോചിപ്പിച്ചു.
പിന്നീട് ഹസാരെ രാംലീല മൈതാനിയിൽ നിരാഹാരം ആരംഭിച്ചു.
2011 ആഗസ്റ്റ് 29 ന് ലോക്പാൽ ബില്ല് സർക്കാർ അംഗീകരിച്ചതിനെ തുടർന്ന് അദ്ദേഹം നിരാഹാരം അവസാനിപ്പിച്ചു ബില്ലിനെക്കുറിച്ചുള്ള പ്രധാന വിമർശനങ്ങൾ
ഈ ബില്ലിനെക്കുറിച്ചുള്ള ഒരു വലിയ വിമർശനം അഴിമതിയെ നേരിടുന്ന കാര്യത്തിൽ ഈ ബിൽ തീർത്തും നിഷ്കളങ്കമായ അല്ലെങ്കിൽ തീർത്തും ലളിതമായ പ്രായോഗികമല്ലാത്ത ഒന്നാണ് എന്നതാണ്.
ഡൽഹിയിലെ സെൻറർ ഫോർ പോളിസി റിസർച്ചിന്റെ പ്രസിഡന്റ്‌ ആയ പ്രതാപ്‌ ഭാനു മേഹ്ത ഈ ബില്ലിനെ വിശേഷിപ്പിച്ചത്‌ 'ഏറ്റവും നല്ല അവസ്ഥയിൽ തീരെ നിഷ്കളങ്കവും എന്നാൽ ഏറ്റവും മോശം അവസ്ഥയിൽ പ്രാധിനിത്യ ജനാധിപത്യത്തെത്തന്നെ അട്ടിമറിക്കാൻ ശ്രമിക്കുന്നതുമായ ഒന്ന്' എന്നാണ്.
കേന്ദ്ര മന്ത്രി കപിൽ സിബൽ ലോക്പാൽ എന്ന ആശയത്തെ ഉത്തരാവാദിത്വമില്ലാത്തതും ക്രൂരവും ജനാധിപത്യവിരുദ്ധവുമായ ഒന്ന് എന്നാണ് വിശേഷിപ്പിച്ചത്‌.
എന്നാൽ ബിൽ ഭരണഘടനാ വിരുദ്ധമാണ് എന്ന വാദത്തെ ബില്ലിനുവേണ്ടി പ്രവർത്തിക്കുന്ന അരവിന്ദ് കേജ്രിവാൾ തള്ളിക്കളയുന്നു.
അദ്ദേഹം പറയുന്നത് ലോക്പാൽ അഴിമതിയെക്കുറിച്ച് അന്വേഷിച്ചു ചാർജ്ജ് ഷീറ്റ് സമർപ്പിക്കുകയെ ഉള്ളൂ എന്നും അതിൽ വാദം നടത്തി ശിക്ഷ വിധിക്കേണ്ടത് കോടതികളാണ് എന്നുമാണ്.
സമാനസ്വഭാവമുള്ള വേറെയും സ്ഥാപനങ്ങൾ നിലവിലുണ്ട്.
കൂടാതെ ബില്ലിൽ സുപ്രീം കോടതിയ്ക്ക് ലോക്പാലിനെ പിരിച്ചു വിടാനുള്ള അധികാരം നൽകുന്ന വ്യവസ്ഥകളും ഉണ്ട്.
ഈ വിശദീകരണങ്ങൾ ഉണ്ടെങ്കിലും ലോക്പാലിന്റെ വിമർശകർ പറയുന്നത് ലോക്പാലിന്റെ യഥാർഥ ജുഡീഷ്യൽ  അധികാരങ്ങൾ അതിന്റെ അന്വേഷണ അധികാരങ്ങളുമായി താരതമ്യപ്പെടുത്തുമ്പോൾ അവ്യക്തം ആണ് എന്നാണ്.
ലോക്പാലിലെ അംഗങ്ങളും അന്വേഷണ വിഭാഗത്തിലെ ഉദ്യോഗസ്ഥരും പോലീസുകാർ ആയിരിക്കണമെന്ന്  ബിൽ ആവശ്യപ്പെടുന്നു.
ബില്ലിനെ പിന്തുണയ്ക്കുന്നവരിൽ ചിലരെങ്കിലും ലോക്പാലിനു ജുഡീഷ്യൽ  അധികാരങ്ങൾ ഉണ്ട് എന്നത് നിഷേധിച്ചിട്ടുണ്ട് എങ്കിലും സർക്കാരും ചില വിമർശകരും അതിനു അർദ്ധ-ജുഡീഷ്യൽ  അധികാരങ്ങൾ ഉള്ളതായി കരുതുന്നു.
ബില്ലിൽ പറയുന്ന പ്രകാരം കോടതിയലക്ഷ്യത്തിന് ഒരു ഹൈക്കോടതിക്ക് ഉള്ള അധികാരങ്ങൾ ലോക്പാലിനുണ്ടാവും.
കൂടാതെ ലോകപാലിന്റെ ഒരു നടപടിയെയോ തീരുമാനത്തേയോ കോടതിൽ പോലും ചോദ്യം ചെയ്യാൻ കഴിയില്ല.
അതുകൊണ്ടു തന്നെ ബില്ലിൽ വിചാരണ എങ്ങനെയായിരിക്കുമെന്ന് വ്യക്തത ഇല്ലാത്ത അവസരത്തിൽ തന്നെ പ്രത്യേക കോടതികളും ജഡ്ജുമാരും ലോക്പാലിനു ആവശ്യമായി വരും.
കൂടാതെ ഒരു വർഷത്തിനുള്ളിൽ വിചാരണ പൂർത്തിയാക്കുകയും വേണം.
ചുരുക്കിപ്പറഞ്ഞാൽ ഒരു ജുഡീഷ്യൽ മേല്നോട്ടമില്ലാത്ത, ഭരണഘടനയ്ക്ക് പുറത്തുള്ള, അന്വേഷണ-ജുഡീഷ്യൽ അധികാരങ്ങളുള്ള സാധാരണ കോടതിയിൽ തീരുമാനങ്ങൾ ചോദ്യം ചെയ്യാൻ കഴിയാത്ത ഒരു സ്ഥാപനമായി മാറും ലോക്പാൽ.
ഒരു പ്രധാന തർക്കവിഷയം ജുഡീഷ്യറിയേയും ഇന്ത്യൻ പ്രധാനമന്ത്രിയേയും ലോക്പാലിനു പ്രോസിക്യൂട്ട് ചെയ്യാൻ കഴിയുമോ എന്നുള്ളതാണ്.
ജോയിന്റ് പാനലിൽ അന്നയുടെ നോമിനിയും പാനലിന്റെ കോ-ചെയർമാനുമായ ജസ്റ്റിസ്‌ വർമ്മ പറയുന്നത് പ്രധാനമന്ത്രിയെയും ഉയർന്ന തലത്തിലെ ജുഡീഷ്യറിയേയും ലോക്പാലിനു കീഴിൽ കൊണ്ട് വരുന്നതിന് ഭരണഘടനയിൽ തന്നെ തടസ്സങ്ങൾ ഉണ്ട് എന്നാണ്.
അദ്ദേഹത്തിന്റെ അഭിപ്രായത്തിൽ ഇതു ഭരണഘടനയുടെ അടിസ്ഥാന രൂപത്തെത്തന്നെ അട്ടിമറിക്കും.
മാഗ്സസെ അവാർഡ് ജേതാവ് അരുണ റോയുടെ അഭിപ്രായത്തിൽ 'ഭരണ സംവിധാനത്തിന് നെടുകെയും കുറുകെയും അധികാരപരിധി നൽകുന്നത് വളരെക്കൂടുതൽ അധികാരങ്ങൾ ഒരു പ്രത്യേക സ്ഥാപനത്തിന് ലഭിക്കുന്നതിനു ഇടയാക്കും. കൂടാതെ അമിതമായ ജോലിഭാരം സ്ഥാപനത്തിന്റെ പ്രവർത്തനം ദുഷ്കരമാക്കും.'
2011  ഏപ്രിലിൽ ജോയിന്റ് ഡ്രാഫ്റ്റിംഗ് കമ്മിറ്റി കോ-ചെയർമാൻ ശാന്തി ഭൂഷന്റെത് എന്ന് അവകാശപ്പെടുന്ന ഒരു സി.ഡി. പുറത്തു വന്നു.
ഇതിൽ അദ്ദേഹം അമർ സിങ്ങിനോടും മുലായം സിങ്ങിനോടും ഒരു ജട്ജിനെ സ്വാധീനിക്കുന്നതിനെപ്പറ്റി സംസാരിക്കുന്നു എന്നായിരുന്നു ആരോപണം.
എന്നാൽ ഇതിൽ ഉൾപ്പെട്ട എല്ലാവരും സി.ഡി. കൃത്രിമം ആണ് എന്ന് വാദിക്കുകയും ഇതിൽ അന്വേഷണം നടത്തണമെന്ന് ആവശ്യപ്പെടുകയും ചെയ്തു.
ആഗസ്റ്റ്‌ പതിനാറിന് നിരാഹാര സമരത്തിനു പുറപ്പെടാനിരുന്ന അണ്ണ ഹസാരയെ പോലീസ് അറസ്റ്റ് ചെയ്തു.
ക്രമസമാധാന പ്രശ്നം ഉണ്ടാകും എന്ന് പറഞ്ഞായിരുന്നു അറസ്റ്റ്.
ഇതേ സമയം പോലീസ് അരവിന്ദ്   കേജ്രീവാളിനെയും മറ്റു അനുയായികളെയും അറസ്റ്റ് ചെയ്തു.
ഇതിനെതിരെ നാല് കോണിൽ നിന്നും പ്രതിഷേധം ഉയർന്നു.
ഇന്ത്യാ ഗേറ്റിൽ നടന്ന മെഴുകുതിരി കത്തിച്ചുള്ള പ്രകടനത്തിൽ ആയിരങ്ങൾ പങ്കെടുത്തു.
പിന്നീട് അന്നയെ വിട്ടയച്ചു.
അവലംബം ↑ ↑ {{ cite web }} : Italic or bold markup not allowed in: | publisher= ( help ) ↑ {{ cite news }} : Italic or bold markup not allowed in: | publisher= ( help ) ↑ ↑ {{ cite news }} : Italic or bold markup not allowed in: | publisher= ( help )
ജന ഷ്മിഡ്ത് ഇംഗ്ലീഷ് വിലാസം https://ml.wikipedia.org/wiki/Jana_Schmidt
ജർമ്മനിയിൽ നിന്നുള്ള ഒരു പാരാലിമ്പിയൻ അത്‌ലറ്റാണ് ജന ഷ്മിഡ്ത് (ജനനം: ഡിസംബർ 13, 1972) പ്രധാനമായും ടി 42 ട്രാക്ക്, ഫീൽഡ് ഇവന്റുകളിൽ മത്സരിക്കുന്നു.
2008-ൽ ബീജിംഗിൽ നടന്ന സമ്മർ പാരാലിമ്പിക്‌സിൽ ഷ്മിഡ്ത് ആദ്യമായി ജർമ്മനിയെ പ്രതിനിധീകരിച്ചു.
അവിടെ ജാവലിൻ ത്രോയിലും ഷോട്ട് പുട്ടിലും മത്സരിച്ചു.
ലണ്ടനിൽ നടന്ന 2012-ലെ സമ്മർ പാരാലിമ്പിക്‌സിൽ 100 മീറ്റർ സ്പ്രിന്റിൽ വെങ്കല മെഡൽ നേടിയപ്പോൾ പാരാലിമ്പിക് പോഡിയം ഫിനിഷ് നേടാൻ അവർക്ക് നാല് വർഷമെടുത്തു.
ഷ്മിഡ്ത് പാരാലിമ്പിക് വിജയത്തോടൊപ്പം ലോക, യൂറോപ്യൻ ചാമ്പ്യൻഷിപ്പുകളിലും മെഡലുകൾ നേടിയിട്ടുണ്ട്.
ലോക ചാമ്പ്യൻഷിപ്പിൽ റണ്ണിംഗ്, ജമ്പിംഗ്, ത്രോവിങ് മത്സരങ്ങളിൽ മെഡൽ നേടുന്നതിൽ അസാധാരണമായ നേട്ടം അവർ നേടിയിട്ടുണ്ട്.
ലിയോണിൽ നടന്ന 2013-ലെ ലോക ചാമ്പ്യൻഷിപ്പിൽ ഷോട്ട് പുട്ടിൽ സ്വർണ്ണമെഡൽ നേടി.
കുറിപ്പുകൾ ബാഹ്യ ലിങ്കുകൾ Team Germany Paralympic Biography Archived 2016-09-09 at the Wayback Machine .
ജന വനവൽക്കരണ കേന്ദ്രം ഇംഗ്ലീഷ് വിലാസം https://ml.wikipedia.org/wiki/Centre_for_People%E2%80%99s_Forestry Centre for People's Forestry, India
ജന വനവൽക്കരണ കേന്ദ്രം (en:Centre for People’s Forestry) ennth 2002l രൂപീകരിച്ച സാമൂഹ്യ സംഘടനയാണ്.
വനത്തെ ആശ്രയിക്കുന്ന സമൂഹത്തിന്റെ അവകാശത്തിനും ജീവനത്തിനും വനസംരക്ഷണത്തിന് ഊന്നൽ നൽകിക്കൊണ്ട് പ്രവർത്തിക്കുന്ന സംഘടനയാണ്.
കാടിന്റെ സംരക്ഷണം, നിയന്ത്രണം എന്നിവ കാട്ടിൽ താമസിക്കുക്കുന്നവരുടേയും അതിനെ ആശ്രയിക്കുന്നവരുടെയും അവകാശവും അവരുടെ ഉപജീവന മാർഗ്ഗം എല്ലാ വസംബന്ധിയായ സംഘടനകളുടേയും പ്രഥമ താത്പര്യ വിഷയവുമായിരിക്കണം.
സിപിഎഫ് വിവിധ സർക്കാർ പ്രതിനിധികളുമായും താഴെ പറയുന്ന ബഹുരാഷ്ട്രസംഘടനകളുമായി ചേർന്ന്  വിവിധ പദ്ധതികൾ നടപ്പാക്കുന്നു.
ഫോർഡ് ഫൗണ്ടേഷൻ വിന്രോക്ക് ഇന്റർനാഷണൽ ഓക്സ്ഫാം-നോവിബ് യുകെ ഇന്ത്യ എഡുക്കേഷൻ ആന്റ് റിസർച്ച് ഇനീഷ്യേറ്റീവ് (UKIERI) RECOFTC   റീജ്യണൽ കമ്യൂണിറ്റി ഫോറാസ്ട്രി ട്രൈനിങ്ങ് സെന്റർ ഫോർ ദ ഏഷ്യ പസിഫിക് റീജിയൻ),ബംഗോക്ക് അവലംബം
ജതിൻദാസ് ഇംഗ്ലീഷ് വിലാസം https://ml.wikipedia.org/wiki/Jatin_Das
പത്മഭൂഷൺ പുരസ്കാരത്തിനർഹനായ ഒരു ഭാരതീയ ചിത്രകാരനും ശിൽപ്പിയുമാണ് ജതിൻദാസ് ജീവിതരേഖ
ഒറീസ്സയിൽ 1941 ൽ ജനിച്ചു.
ജെ.ജെ. സ്കൂൾഓഫ് ആർട്സിൽ നിന്ന് ഡിപ്ലോല നേടി.
ഡൽഹി ജാമിയ മിലിയ യൂണിവേഴ്സിറ്റിയിലെ ചിത്രകലാ പ്രൊഫസറായിരുന്നു.
ഹെൽസിങ്കി,ലണ്ടൻ,ബർമിംഗ്ഹാം, ആംസ്റ്റർഡാം,ഫ്രാങ്ക്ഫർട്ട്,വെസ്റ്റ് ജർമ്മനി എന്നിവടങ്ങളിൽ ചിത്ര കലാ പ്രദർശനം നടത്തി.
ഉത്കലാ അവാർഡ്,ഭാരത് നിർവാൺ അവാർഡ് തുടങ്ങി നിരവധി പുരസ്കാരങ്ങൾ ലഭിച്ചിട്ടുണ്ട്.
പുരസ്കാരങ്ങൾ ബംഗാളി ഗവർണ്ണറുടെ ഉത്കല അവാർഡ് 2006 ; ഇറ്റലി പ്രസിഡന്റിന്റെ അവാർഡ് 2007 ; ഭാരത് നിർമ്മാൺ അവാർഡ്, 2007 ; ഡി.ലിറ്റ്, ഉത്ക്കൽ യൂണിവേഴ്സിറ്റി ഭുവനേശ്വർ 2007.
അവലംബം പുറം കണ്ണികൾ Official website Profile Archived 2013-02-26 at the Wayback Machine .
JD Centre of Art
ജതീന്ദ്ര മോഹൻ സെൻഗുപ്ത ഇംഗ്ലീഷ് വിലാസം https://ml.wikipedia.org/wiki/Jatindra_Mohan_Sengupta
ഒരു ഇന്ത്യൻ വിപ്ലവകാരിയും അഭിഭാഷകനുമായിരുന്നു ജതീന്ദ്ര മോഹൻ സെൻഗുപ്ത (1885-1933).
ഇന്ത്യയിലെ ബ്രിട്ടീഷ് ഭരണത്തിനെതിരെ ശബ്ദമുയർത്തിയതിന്റെ പേരിൽ നിരവധി തവണ ഇദ്ദേഹത്തെ പോലീസ് അറസ്റ്റ് ചെയ്തിട്ടുണ്ട്.
വിദ്യാർത്ഥിയായിരുന്ന കാലത്ത് നിയമപഠനത്തിനായി ജതീന്ദ്ര ഇംഗ്ലണ്ടിൽ പോയിരുന്നു.
അവിടെ വച്ച് എഡിത്ത് എലൻ ഗ്രേ എന്ന യുവതിയെ വിവാഹം കഴിച്ചു.
ഈ വനിതയാണ് പിൽക്കാലത്ത് നെല്ലി സെൻഗുപ്ത എന്ന പേരിൽ പ്രശസ്തയായത്.
ഇംഗ്ലണ്ടിലെ നിയമപഠനത്തിനു ശേഷം ഇന്ത്യയിലേക്കു മടങ്ങിയെത്തിയ ജതീന്ദ്ര ഒരു അഭിഭാഷകനായി ജോലി നോക്കി.
പിന്നീട് ഇന്ത്യൻ നാഷണൽ കോൺഗ്രസിൽ ചേർന്നുകൊണ്ട് നിസ്സഹകരണ പ്രസ്ഥാനത്തിൽ പങ്കെടുത്തു.
രാഷ്ട്രീയത്തിൽ സജീവമായതോടെ അഭിഭാഷകവൃത്തി ഉപേക്ഷിച്ച് ബ്രിട്ടീഷ് ഭരണത്തിനെതിരെയുള്ള സമരങ്ങളിൽ വ്യാപൃതനായി.
ഇതിന്റെ പേരിൽ നിരവധി തവണ ജയിൽശിക്ഷ അനുഭവിക്കേണ്ടി വന്നിട്ടുണ്ട്.
1933-ൽ റാഞ്ചിയിലെ ജയിലിൽ വച്ച് ജതീന്ദ്ര മോഹൻ സെൻഗുപ്ത അന്തരിച്ചു.
1885 ഫെബ്രുവരി 22-ന് ബ്രിട്ടീഷ് ഇന്ത്യയിലെ ചിറ്റഗോങ്ങ് ജില്ലയിലുള്ള ബരാമ സമീന്ദാരി കുടുംബത്തിലാണ് ജതീന്ദ്ര മോഹൻ സെൻഗുപ്തയുടെ ജനനം.
ഇദ്ദേഹത്തിന്റെ ജന്മസ്ഥലം ഇപ്പോൾ ബംഗ്ലാദേശിലാണ് .
ജതീന്ദ്രയുടെ പിതാവ് ബംഗാൾ ലെജിസ്ലേറ്റീവ് കൗണസിലിലെ ഒരു അഭിഭാഷകനായിരുന്നു.
കൊൽക്കത്തയിലെ പ്രസിഡൻസി കോളേജിലാണ് ജതീന്ദ്രയുടെ ബിരുദപഠനം പൂർത്തിയായത്.
ബിരുദം നേടിയ ശേഷം അദ്ദേഹം നിയമപഠനത്തിനായി ഇംഗ്ലണ്ടിേക്കു പോയി.
അവിടെ വച്ച് എഡിത്ത് എല്ലൻ ഗ്രേ എന്ന വനിതയെ പരിചയപ്പെട്ടു.
ഇവരാണ് പിന്നീട് നെല്ലി സെൻഗുപ്ത എന്ന പേരിൽ പ്രശസ്തയായത്.
കേംബ്രിഡ്ജിലെ ഡൗണിംഗ് കോളേജിലെ പഠനത്തിനു ശേഷം ജതീന്ദ്രയും പത്നിയും ഇന്ത്യയിലേക്കു വന്നു.
ഇന്ത്യയിലെത്തിയ ശേഷം ജതീന്ദ്ര ഒരു അഭിഭാഷകനായി പ്രാക്ടീസ് തുടങ്ങി.
1911-ൽ ഫരീദ്പൂരിൽ നടന്ന ബംഗാൾ പ്രൊവിൻഷ്യൽ കോൺഫറൻസിൽ പങ്കെടുത്തു.
അവിടെ നിന്നാണ് അദ്ദേഹത്തിന്റെ രാഷ്ട്രീയ ജീവിതം ആരംഭിക്കുന്നത്.
പിന്നീട് ഇന്ത്യൻ നാഷണൽ കോൺഗ്രസിൽ ചേർന്ന ശേഷം ബർമ്മ ഓയിൽ കമ്പനിയിലെ തൊഴിലാളികളെ സംഘടിപ്പിച്ച് യൂണിയനുണ്ടാക്കി.
1921-ൽ ഇന്ത്യൻ നാഷണൽ കോൺഗ്രസിന്റെ ബംഗാൾ റിസപ്ഷൻ കമ്മിറ്റിയുടെ അധ്യക്ഷനായി ജതീന്ദ്രയെ തിരഞ്ഞെടുത്തു.
അതേ വർഷം ബർമ്മ ഓയിൽ കമ്പനിയിലെ തൊഴിലാളി യൂണിയന്റെ സെക്രട്ടറിയായും പ്രവർത്തിച്ചു.
ഗാന്ധിജിയുടെ നിസ്സഹകരണ പ്രസ്ഥാനത്തിൽ പങ്കെടുത്തുകൊണ്ട് രാഷ്ട്രീയത്തിൽ സജീവമായപ്പോൾ അഭിഭാഷകജോലി ഉപേക്ഷിച്ചു.
1923-ൽ ബംഗാൾ ലെജിസ്ലേറ്റീവ് കൗൺസിലിലേക്ക് തിരഞ്ഞെടുക്കപ്പെട്ടു.
ചിത്തരഞ്ജൻ ദാസിന്റെ മരണത്തെത്തുടർന്ന് 1925-ൽ ബംഗാൾ സ്വരാജ് പാർട്ടിയുടെ അധ്യക്ഷനായി ചുമതലയേറ്റു.
ബംഗാൾ പ്രൊവിൻഷ്യൽ കോൺഗ്രസ് കമ്മിറ്റിയുടെയും അധ്യക്ഷസ്ഥാനം വഹിച്ചു.
1929 ഏപ്രിൽ 10 മുതൽ 1930 ഏപ്രിൽ 29 വരെ കൊൽക്കത്തയുടെ മേയറായും പ്രവർത്തിച്ചിട്ടുണ്ട്.
ഇന്ത്യയിൽ നിന്ന് ബർമ്മയെ വിഭജിക്കുവാനുള്ള ബ്രിട്ടന്റെ തീരുമാനത്തിനെതിരെ 1930 മാർച്ചിൽ റംഗൂണിൽ നടന്ന പൊതുസമ്മേളനത്തിൽ പങ്കെടുത്തതിന്റെ പേരിൽ ജതീന്ദ്ര അറസ്റ്റിലായി.
1931-ലെ രണ്ടാം വട്ടമേശസമ്മേളനത്തിൽ പങ്കെടുക്കുവാനായി ജതീന്ദ്ര ഇംഗ്ലണ്ടിലേക്കു പോയി.
ചിറ്റഗോങ്ങ് വിപ്ലവം അടിച്ചമർത്തുന്നതിനായി ബ്രിട്ടീഷുകാർ നടപ്പാക്കിയ ക്രൂരമായ പീഡനമുറകളുടെ ചിത്രങ്ങളും രേഖകളും അദ്ദേഹം ബ്രിട്ടീഷ് ഭരണകൂടത്തിനു മുമ്പിൽ അവതരിപ്പിച്ചു..
രാഷ്ട്രീയരംഗത്തെ നിരന്തര ഇടപെടലുകളെ തുടർന്ന് ബ്രിട്ടീഷുകാർ ജതീന്ദ്രയെ പല തവണ അറസ്റ്റു ചെയ്യുകയുണ്ടായി.
1932 ജനുവരിയിൽ അദ്ദേഹത്തെ പൂനെയിലും ഡാർജിലിംഗിലുമായി തടവിൽ പാർപ്പിച്ചു.
അതിനുശേഷം റാഞ്ചിയിലെ ജയിലിലേക്കു മാറ്റി.
അവിടെവച്ച് ആരോഗ്യനില മോശമായതിനെത്തുടർന്ന് 1933 ജൂലൈ 23-ന് ജതീന്ദ്ര മോഹൻ അന്തരിച്ചു.
ഇന്ത്യൻ സ്വാതന്ത്ര്യ സമരത്തിൽ നൽകിയ സംഭാവനകൾ പരിഗണിച്ച് അദ്ദേഹത്തെ ജനങ്ങൾ ' ദേശ്പ്രിയ ' എന്നു ബഹുമാനപൂർവ്വം വിളിക്കുന്നു .
അഭിഭാഷകനായിരുന്ന കാലത്ത് പല വിപ്ലവകാരികൾക്കും വേണ്ടി അദ്ദേഹം കോടതിയിൽ വാദിച്ചിട്ടുണ്ട്.
സൂര്യാ സെൻ , അനന്ത സിംഗ് , അംബിക ചക്രവർത്തി എന്നിവർക്കു വേണ്ടി അദ്ദേഹം കോടതിയിൽ ഹാജരായിരുന്നു.
ഇൻസ്പെക്ടർ പ്രഭുല്ല ചക്രവർത്തിയുടെ കൊലപാതകത്തിൽ പങ്കാളിയായ പ്രേമാനന്ത ദത്തയെ ജയിൽ ശിക്ഷയിൽ നിന്നു മോചിപ്പിക്കുവാൻ അദ്ദേഹത്തിനു കഴിഞ്ഞു.
ജതീന്ദ്രയുടെയും നെല്ലി സെൻഗുപ്തയുടെയും സ്മരണാർത്ഥം 1985-ൽ ഇന്ത്യാ ഗവൺമെന്റ് തപാൽ സ്റ്റാമ്പ് പുറത്തിറക്കിയിരുന്നു..
ജതീന്ദ്രനാഥ് ദാസ് ഇംഗ്ലീഷ് വിലാസം https://ml.wikipedia.org/wiki/Jatindra_Nath_Das Anushilan Samiti
ഇന്ത്യൻ സ്വാതന്ത്ര്യസമര സേനാനിയും, വിപ്ലവകാരിയും ആയിരുന്നു ജതിൻദാസ് എന്നറിയപ്പെട്ടിരുന്ന ജതീന്ദ്രനാഥ് ദാസ് ( ബംഗാളി : যতীন্দ্রনাথ দাস) (ഒക്ടോബർ 27, 1904 - സെപ്റ്റംബർ 13, 1929).
63 ദിവസം നീണ്ടുനിന്ന നിരാഹാര സമരം കഴിഞ്ഞ് ലാഹോർ ജയിലിൽ അദ്ദേഹം അന്തരിച്ചു.
1904- ൽ ജതീന്ദ്രനാഥ് കൊൽക്കത്തയിൽ ജനിച്ചു.
ബംഗാളിലെ ഒരു വിപ്ലവ കൂട്ടായ്മയായ അനുശീലൻ സമിതിയിൽ ചേർന്ന അദ്ദേഹം ചെറുപ്പത്തിൽ 1921- ൽ ഗാന്ധിയുടെ നിസ്സഹകരണ പ്രസ്ഥാനത്തിൽ പങ്കെടുത്തു.
1925 നവംബറിൽ കൽക്കത്തയിലെ ബംഗാബസി കോളേജിൽ ബി.എ.യിൽ പഠിക്കുന്നതിനിടെ ദാസ് തന്റെ രാഷ്ട്രീയ പ്രവർത്തനങ്ങൾക്കായി അറസ്റ്റുചെയ്യുകയും മൈമെൻസിംഗ് സെൻട്രൽ ജയിലിലടയ്ക്കപ്പെടുകയും ചെയ്തു.
അവിടെ തടവിൽ കഴിയുകയായിരുന്ന അദ്ദേഹം രാഷ്ട്രീയ തടവുകാരുടെ മോശമായ ചികിത്സയെ എതിർക്കാൻ നിരാഹാര സമരം ചെയ്തു..
ഇരുപത് ദിവസം ഉപവാസം കഴിഞ്ഞ് ജയിൽ സൂപ്രണ്ട് ക്ഷമാപണം നടത്തിയതിനെത്തുടർന്ന് ഉപവാസം ഉപേക്ഷിച്ചു.
ഇന്ത്യയുടെ മറ്റ് ഭാഗങ്ങളിൽ വിപ്ലവകാരികളുമായി അദ്ദേഹം ബന്ധപ്പെടുകയും ഭഗത്സിങ്ങും സഖാക്കളുമായും ബോംബ് നിർമ്മാണം നടത്താൻ സമ്മതിച്ചു.
ബോംബ് എങ്ങനെ നിർമ്മിക്കാം എന്ന് സച്ചിൻ നാഥ് സന്യാൽ പഠിപ്പിച്ചു.
1929 ജൂൺ 14 ന് ലാഹോർ ഗൂഢാലോചനക്കേസിൽ വിചാരണ നടത്താൻ ലാഹോർ ജയിലിൽ ജയിലിലടയ്ക്കപ്പെട്ടു.
ലാഹോർ ജയിലിൽ ദാസ്, യൂറോപ്പിൽ നിന്നുള്ള രാഷ്ട്രീയ തടവുകാർക്ക് തുല്യത ആവശ്യപ്പെട്ടുകൊണ്ട് വിപ്ലവ പോരാളികളുമായി ഒരു നിരാഹാരം തുടങ്ങി.
ജയിലിലെ ഇന്ത്യൻ നിവാസികളുടെ സ്ഥിതി മോശമായിരുന്നു.
ഇന്ത്യൻ തടവുകാർ ജയിലിൽ ധരിക്കേണ്ട യൂണിഫോം ഏതാനും ദിവസങ്ങൾ കഴുകിയിരുന്നില്ല.
എലികൾ, പാറ്റകൾ എന്നിവ അടുക്കള ഭാഗത്ത് ഭക്ഷണം കഴിക്കാൻ കഴിയാത്ത രീതിയിൽ മോശമാക്കിയിരുന്നു..
ഇന്ത്യൻ തടവുകാർക്ക് പത്രങ്ങൾ, വായിക്കാൻ നൽകിയിരുന്നില്ല.
ഇതേ ജയിലിൽ ബ്രിട്ടീഷ് തടവുകാരുടെ സ്ഥിതി വളരെ വ്യത്യസ്തമായിരുന്നു.
1929 ജൂലൈ 13 നാണ് ദാസ് നിരാഹാരം ആരംഭിച്ചത്.
ജയിൽ അധികൃതർ അദ്ദേഹത്തെ നിർബന്ധിതമായി ഭക്ഷണം നൽകാനുള്ള നടപടികൾ കൈക്കൊണ്ടു.
ഒടുവിൽ, ജയിൽ കമ്മിറ്റി നിരുപാധികം വിട്ടയയ്ക്കാൻ ശുപാർശ ചെയ്തു.
പക്ഷേ, സർക്കാർ ഈ നിർദ്ദേശം നിരസിച്ചു.
ജതിൻ1929 സെപ്റ്റംബർ 13-നാണ് മരണമടഞ്ഞത്.
ലാഹോറിൽ നിന്ന് കൊൽക്കത്ത വരെ ട്രെയിൻ യാത്ര ചെയ്ത ദുർഗ്ഗ ഭാഭി ശവസംസ്കാരം നടത്താൻ നേതൃത്വം നൽകി..
ആയിരക്കണക്കിന് ആളുകൾ റെയിൽവേ സ്റ്റേഷനിൽ താമസിച്ച് ദാസിന്  ആദരാഞ്ജലികൾ നൽകി.
കൽക്കത്തയിൽ രണ്ട് മൈൽ നീളമുള്ള ഒരു ഘോഷയാത്ര ശവപ്പെട്ടിയോടൊപ്പം ശവസംസ്കാരസ്ഥലത്തേക്ക് പോയി.
ഹൌറ റെയിൽവേ സ്റ്റേഷനിൽ ദാസിന്റെ ശവപ്പെട്ടി	സ്വീകരിച്ചത് സുഭാഷ് ചന്ദ്രബോസ് ആയിരുന്നു.
ശവസംസ്കാര ചടങ്ങ് അദ്ദേഹം നടത്തി.
തടവറയിൽ ജതിൻ ദാസ് നിരാഹാര സമരം അനധികൃതമായി തടങ്കലിൽ നിയമവിരുദ്ധമായ അറസ്റ്റ് തടയാനുള്ള ചെറുത്തുനിൽപ്പിന്റെ ഒരു നിർണായക നിമിഷമായിരുന്നു.
നിരാഹാര സമരം നടത്തിയിരുന്ന മിസ്റ്റർ ദാസ് ഓഫ് ദ  കോൺസ്പിറസി കേസി ലെ ദാസിന്റെ ദേഹാസ്വാസ്ഥ്യത്തെ തുടർന്ന് ഉച്ചയ്ക്ക് 1 മണിക്ക് മരണമടഞ്ഞതായും തുടർന്ന്  കഴിഞ്ഞ രാത്രി, നിരാഹാര സമരം നടത്തിയ അഞ്ചുപേരുടെ നിരാഹാരസമരം അവർ ഉപേക്ഷിച്ചതായും വൈസ്രോയ് ലണ്ടനിൻ അറിയിച്ചു.
രാജ്യത്തെ മിക്കവാറും എല്ലാ നേതാക്കളും ഉപഹാരമർപ്പിച്ചു.
മുഹമ്മദ് ആലം, ഗോപിചന്ദ് ഭാർഗവ എന്നിവർ പഞ്ചാബ് നിയമസഭയിൽ നിന്ന് രാജിവെച്ചു.
ലാഹോർ തടവുകാരുടെ അനാശാസ്യത്തിനെതിരെ കേന്ദ്ര അസംബ്ലിയുടെ അടിയന്തര പ്രമേയം മോട്ടിലാൽ നെഹ്രു അവതരിപ്പിച്ചു.
ജവഹർലാൽ നെഹ്രു പറഞ്ഞു: "ഭാരതത്തിന്റെ രക്തസാക്ഷികളുടെ ദീർഘവും സുന്ദരവുമായ റോളിന് മറ്റൊരു പേര് ചേർത്തിട്ടുണ്ട്, ഞങ്ങളുടെ തലകളെ വണങ്ങുകയും പോരാട്ടത്തിൽ പ്രവർത്തിക്കാനുള്ള ശക്തിക്കായി പ്രാർത്ഥിക്കുകയും ചെയ്യുക, വിജയം നമ്മുടെതായിരിക്കും " സുഭാസ് ചന്ദ്ര ബോസ് ദാസിനെ "young Dadhichee of India"" എന്നാണ് വിശേഷിപ്പിച്ചത്.
ഒരു ഭൂതത്തെ കൊന്നതിന് വേണ്ടി ജീവൻ ത്യജിച്ച, അറിയപ്പെടുന്ന പുരാണ യോഗി ദാദീഖിയെ പരാമർശിക്കുന്നു.
2002- ലെ സിനിമ ദി ലെജന്റ് ഓഫ് ഭഗത് സിങ് , ജതിൻദാസ് എന്ന കഥാപാത്രം അമിതാഭ് ഭട്ടാചാർജി ആയിരുന്നു അവതരിപ്പിച്ചത്.
35 മിനിറ്റ് ദൈർഘ്യമുള്ള ഡോക്യുമെന്ററി ചിത്രം Immortal Martyr Jatin Das 2009 -ൽ പുറത്തിറങ്ങി.
ഇവയും കാണുക ബതുകേശ്വർ ദത്ത് പോട്ടി ശ്രീരാമുലു പ്രീതിലത വാദേദാർ തിലേപൻ അവലംബം കൂടുതൽ വായനയ്ക്ക് {{ cite journal }} : Unknown parameter | subscription= ignored ( | url-access= suggested) ( help ) ബാഹ്യ ലിങ്കുകൾ Indian Post article Archived 2016-03-03 at the Wayback Machine .
The Pioneer article by Balbir Punj
ജദ്വിഗ ലോപാറ്റ ഇംഗ്ലീഷ് വിലാസം https://ml.wikipedia.org/wiki/Jadwiga_%C5%81opata
പോളണ്ടിലെ ക്രാക്കോവിനടുത്ത് താമസിക്കുന്ന ഒരു ജൈവ കർഷകനാണ് ജഡ്വിഗ ലോപാറ്റ .
ഗ്രാമീണ സംരക്ഷണത്തെക്കുറിച്ചുള്ള അവരുടെ പ്രവർത്തനങ്ങൾക്ക് 2002-ൽ അവർക്ക് ഗോൾഡ്മാൻ പരിസ്ഥിതി സമ്മാനം ലഭിച്ചു.
പോളിഷ് കൺട്രിസൈഡ് (ഐസിപിപിസി) സംരക്ഷണത്തിനുള്ള ഇന്റർനാഷണൽ കോയലിഷന്റെ സഹസ്ഥാപകയും സഹ ഡയറക്ടറുമാണ്.
2009-ൽ പോളിഷ് ക്രോസ് ഓഫ് മെറിറ്റ് ലോപ്പാറ്റയ്ക്ക് ലഭിച്ചു.
അവലംബം ↑ Goldman Environmental Prize: Jadwiga Lopata Archived 2007-12-04 at the Wayback Machine .
(Retrieved on November 10, 2007) ↑ പുറംകണ്ണികൾ INTERNATIONAL COALITION TO PROTECT THE POLISH COUNTRYSIDE ; MIĘDZYNARODOWA KOALICJA DLA OCHRONY POLSKIEJ WSI
ടെൻസെന്റ് ഇംഗ്ലീഷ് വിലാസം https://ml.wikipedia.org/wiki/Tencent
1998-ൽ സ്ഥാപിക്കപ്പെട്ട ഒരു ചൈനീസ് ബഹുരാഷ്ട്ര കമ്പനിയാണ് ടെൻസെന്റ് ഹോൾഡിങ്ങ്സ് ലിമിറ്റഡ് ( ചൈനീസ് : 腾讯控股有限公司 ; പിൻയിൻ : Téngxùn Kònggǔ Yǒuxiàn Gōngsī ).
ചൈനയിലും വിദേശരാജ്യങ്ങളിലും ടെൻസെന്റിന്റെ ഉപകമ്പനികൾ ഇന്റെർനെറ്റ് സംബന്ധമായ ഉൽപ്പന്നങ്ങളും സേവനങ്ങളും, വീഡിയോ ഗെയിമുകൾ, വിനോദസേവനങ്ങൾ, നിർമ്മിത ബുദ്ധി, സാങ്കേതികവിദ്യ എന്നീ മേഖലകളിൽ പ്രവർത്തിക്കുന്നു.
ഗ്വാങ്ഡോങ് പ്രവിശ്യയിലെ ഷെൻജെൻ നഗരത്തിലാണ് ടെൻസെന്റിന്റെ ആസ്ഥാനമായ ഇരട്ട അംബരചുംബി മന്ദിരമായ ടെൻസെന്റ് സീഫ്രണ്ട് ടവേഴ്സ് നിലനിൽക്കുന്നത്.
ലോകത്തിലെ ഏറ്റവും വലിയ ഗെയിമിങ്ങ് കമ്പനി , എറ്റവും വലിയ സമൂഹ മാധ്യമ കമ്പനി , എറ്റവും മൂല്യമുള്ള സാങ്കേതികവിദ്യാ കമ്പനികളീൽ ഒന്ന് , എറ്റവും വലിയ വെഞ്ച്വർ ക്യാപിറ്റൽ, നിക്ഷേപക കമ്പനികളിൽ ഒന്ന് എന്നീ വിശേഷണങ്ങളെല്ലാം ടെൻസെന്റിനുണ്ട്.
ടെൻസെന്റിന്റെ പ്രധാന ഉല്പന്നങ്ങളും സേവനങ്ങളും സമൂഹ മാധ്യമം, സംഗീതം, മൊബൈൽ ഗെയിം, വെബ് പോർട്ടൽ, ഇ-കൊമേഴ്സ്, ഇന്റെർനെറ്റ് സേവനം, പണകൈമാറ്റ ശൃംഖല, സ്മാർട്ട്ഫോൺ, മൾട്ടിപ്ലേയർ ഓൺലൈൻ ഗെയിം എന്നീ മേഖലകളിലാണ്.
ഈ മേഖലകളിലെല്ലാം തന്നെ ടെൻസെന്റിന്റെ ഉല്പന്നങ്ങളും സേവനങ്ങളും ലോകവ്യാപകമായി എറ്റവും വിജയിച്ചവയും എറ്റവും വലുതുമാണ്.
ടെൻസെന്റിന്റെ ചൈനയിലെ ഉല്പന്നങ്ങളാണ് പ്രസിദ്ധ ഇൻസ്റ്റന്റ് മെസഞ്ചർ ടെൻസെന്റ് ക്യുക്യു(Tencent QQ), ലോകത്തെ ഏറ്റവും വലിയ വെബ് പോർട്ടലുകളിൽ ഒന്നായ QQ.com എന്നിവ.
അവരുടെ മൊബൈൽ ചാറ്റ് ഉല്പന്നമായ വീചാറ്റ്(WeChat) ടെൻസെന്റിനെ സ്മാർട്ട്ഫോൺ സേവനങ്ങളിലേക്ക് വലിയതോതിൽ വികസിക്കാൻ സഹായിച്ചു.
ലോകത്തെ ഏറ്റവും സ്വാധീനമുള്ള മൊബൈൽ ആപ്ലിക്കേഷനുകളിൽ ഒന്നായി വീചാറ്റ് വിശേഷിപ്പിക്കപ്പെടുന്നു.
ലോകത്തിലെ തന്നെ ഏറ്റവും വലുതും ലാഭകരവുമായ, ചൈനയിലെ സംഗീതസേവന മേഖലയുടെ സിംഹഭാഗവും ടെൻസെന്റ് മ്യൂസിക് എന്റർറ്റൈന്മെന്റ് കമ്പനിയുടെയാണ്.
700 ദശലക്ഷം സജീവ ഉപഭോക്താക്കളും 120 ദശലക്ഷം പണം നൽകുന്ന വരിക്കാരുമാണ് അവർക്കുള്ളത്.
2017-ൽ ടെൻസെന്റിന്റെ വിപണിമൂല്യം 500 ബില്യൺ ഡോളർ കവിഞ്ഞു, അതോടെ $500 ബില്യൺ കവിയുന്ന ആദ്യ ഏഷ്യൻ സാങ്കേതികവിദ്യാ കമ്പനിയായി ടെൻസെന്റ് മാറി.
ഇപ്പോൾ ഏഷ്യയിലെ ഏറ്റവും വിപണിമൂല്യമുള്ള കമ്പനികളിലൊന്നും ലോകത്തിലെ സാങ്കേതികവിദ്യാ കമ്പനികളിൽ വിപണിമൂല്യമനുസരിച്ച് എറ്റവും വലിയ കമ്പനികളിലൊന്നുമാണ് ടെൻസെന്റ്.
നൂതനസങ്കേതങ്ങൾ കൊണ്ടുവരുന്നതിൽ ലോകത്തിലെ തന്നെ ഒരു മുൻനിര കമ്പനിയായി അനേകം മാധ്യമങ്ങളും ബോസ്റ്റൺ കൺസൾട്ടിങ്ങ് ഗ്രൂപ്പ് അടക്കമുള്ള കമ്പനികളും ടെൻസെന്റിനെ വിശേഷിപ്പിക്കുന്നു.
2018-ലെ കണക്കുകൾ പ്രകാരം ടെൻസെന്റ് ആഗോള ബ്രാൻഡ് മൂല്യത്തിൽ അഞ്ചാമതാണ്.
ടെൻസെന്റിന് നൂറുകണക്കിന് അനുബന്ധ കമ്പനികളും ഉപകമ്പനികളുമുണ്ട്.
ഇവയിലൂടെ വളരെ വിസ്തൃതമായ ഉടമസ്ഥതയുടെയും നിക്ഷേപങ്ങളുടെയും കൂട്ടം അവർ നിർമ്മിച്ചിരിക്കുന്നു.
ടെൻസെന്റിന്റെ സ്വാധീനം വളരെ വൈവിദ്ധ്യമാർന്ന മേഖലകളിലുണ്ട്.
ഇ-കൊമേഴ്സ് , ചില്ലറവ്യാപാരം , വീഡിയോ ഗെയിമുകൾ , ഭൂമിക്കച്ചവടം, സോഫ്റ്റ്‌വേർ , വെർച്വൽ റിയാലിറ്റി , യാത്ര പങ്കുവെക്കൽ, ബാങ്കിങ്ങ്, ധനകാര്യ സേവനങ്ങൾ, ധനകാര്യ സാങ്കേതികവിദ്യ, ഉപഭോക്തൃ സാങ്കേതികവിദ്യ, കമ്പ്യൂട്ടർ സാങ്കേതികവിദ്യ, വാഹനം, ചലച്ചിത്ര നിർമ്മാണം, ചലച്ചിത്ര ടിക്കറ്റ് വിതരണം, സംഗീത നിർമ്മാണം, ബഹിരാകാശ സാങ്കേതികവിദ്യ, പ്രകൃതിവിഭവങ്ങൾ, സ്മാർട്ട്ഫോണുകൾ, ബിഗ് ഡാറ്റ, കൃഷി , വൈദ്യശാസ്ത്ര സേവനങ്ങൾ, ക്ലൗഡ് കമ്പ്യൂട്ടിങ്ങ് , സമൂഹ മാധ്യമം , വിവരസാങ്കേതികവിദ്യ , പരസ്യമേഖല, സ്ട്രീമിങ്ങ് മാധ്യമം, നിർമ്മിത ബുദ്ധി , റോബോട്ടിക്സ് , പൈലറ്റില്ലാ വിമാനങ്ങൾ, ഭക്ഷണ വിതരണം, കൊറിയർ സേവനം, ഇ-പുസ്തകങ്ങൾ, ഇന്റർനെറ്റ് സേവനം , വിദ്യാഭ്യാസം, പുനരുപയോഗിക്കാവുന്ന ഊർജ്ജം മുതലായവ ടെൻസെന്റിന്റെ സ്വാധീനമുള്ള മേഖലകളാണ്.
ലോകത്തിലെ തന്നെ ഏറ്റവും സജീവമായ നിക്ഷേപ കമ്പനികളിലൊന്നാണ് ടെൻസെന്റ്.
ഏഷ്യയിലെ വികസിച്ചു വരുന്ന സാങ്കേതികവിദ്യാ പുതുകമ്പനികളിലാണ് ഇപ്പോൾ ടെൻസെന്റ് കൂടുതൽ നിക്ഷേപിക്കുന്നത്.
ഉല്പന്നങ്ങളും സേവനങ്ങളും ടെൻസെന്റ് ക്രെഡിറ്റ്
ടെൻസെന്റിന്റെ സ്വന്തം ക്രെഡിറ്റ് സ്കോറിങ്ങ് സങ്കേതമാണ് ടെൻസെന്റ് ക്രെഡിറ്റ് ഇൻസ്റ്റന്റ് മെസഞ്ചർ ക്യുക്യു(QQ)
ഫെബ്രുവരി 1999ൽ പുറത്തിറക്കിയ ക്യുക്യു ടെൻസെന്റിന്റെ ആദ്യത്തെ ഉല്പന്നമായിരുന്നു.
ചൈനയിലെ എറ്റവും ജനകീയമായ ഇൻസ്റ്റന്റ് മെസഞ്ചറാണ് ക്യുക്യു.2010 ഡിസംബർ 31ന് 647.6 ദശലക്ഷം സജീവ ഉപഭോക്താക്കൾ ക്യൂക്യൂവിനുണ്ടായിരുന്നു.
അന്നത്തെ ലോക ഓൺലൈൻ സമൂഹങ്ങളിൽ ഏറ്റവും വലുതായിരുന്നു ഇത്.
പലപ്പോഴും ഒരേസമയം 100 ദശലക്ഷത്തിലധികം ഉപഭോക്താക്കൾ ക്യൂക്യൂവിൽ സജീവമായിരിക്കാറുണ്ട്.
തുടക്കത്തിൽ സൗജന്യമായിരുന്ന ക്യൂക്യൂ 2006 മുതൽ പണം കൊടുത്ത് ഉപയോഗിക്കുന്നതാക്കി മാറ്റി.
ക്യൂക്യൂ ഷോ ക്യൂക്യൂ ഇന്റർനാഷ്ണൽ ക്യു സോൺ വീഡിയോ ഗെയിമുകൾ മൊബൈൽ സമൂഹ മാധ്യമം സെർച്ച് എഞ്ചിൻ ഇ-കൊമേഴ്സ് ചലച്ചിത്രങ്ങൾ സംഗീത വിതരണം അവലംബം 1 2 3 4 5 ↑ ↑ ↑ Biographical Dictionary of New Chinese Entrepreneurs and Business Leaders, Pg.
111-112 Ilan Alon and Wenxian Zhang.
Edward Elgar Publishing, 2009.
Google Book Search.
↑ ↑ ↑ ↑ ↑ ↑ Tencent, More Than QQ Instant Messaging In China Archived 26 April 2009 at the Wayback Machine .
thechinaobserver.com, undated but posted prior to 12 February 2009 ↑ For Chinese IM Portal Tencent, The Money Is In Micro-Transactions techcrunch.com, 27 March 2008 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ടെൻസാസ് പാരിഷ്
ടെൻസാസ് പാരിഷ് (ഫ്രഞ്ച്: Paroisse des Tensas) അമേരിക്കൻ ഐക്യനാടുകളിലെ ലൂയിസിയാന സംസ്ഥാനത്തെ വടക്കുകിഴക്കന് ഖണ്‌ഡത്തിൽ സ്ഥിതി ചെയ്യുന്ന ഒരു പാരിഷാണ്.
2010 ലെ യു.എസ്. സെൻസസ് പ്രകാരം ഈ പാരിഷിലെ ജനസംഖ്യ 5,252 ആണ്.
ലൂയിസിയാനയിലെ ജനസാന്ദ്രത ഏറ്റവും കുറഞ്ഞ പാരിഷാണിത്.
പാരിഷ് സീറ്റ് സെൻറ് ജോസഫ് പട്ടണത്തിലാണ്.
ടെൻസാസ് എന്ന പേര് തദ്ദേശീയ ഇന്ത്യൻ വർഗ്ഗമായ ടയെൻസ ജനങ്ങളുടെ പേരിൽനിന്ന് ഉത്ഭവിച്ചതാണ്.
1843 ലെ ഇന്ത്യൻ റിമൂവലിനുശേഷമാണ് ഈ പാരിഷ് സ്ഥാപിക്കപ്പെട്ടത്.
കൂടുതൽ പാരിഷുകളുമായി താരതമ്യം ചെയ്യുമ്പോൾ ഈ പാരിഷിലാണ് കറുത്ത വർഗ്ഗക്കാർ കൂടുതലായുള്ളത്.
ഏകദേശം 56 ശതമാനം കറുത്ത വർഗ്ഗക്കാർ ഈ പാരീഷിൽ അധിവസിക്കുന്നു.
ഏകദേശം 100 വർഷങ്ങൾക്കു മുമ്പു് (1910) നടന്ന സെൻസസിൽ ടെൻസാസ് പാരിഷിലെ ആഫ്രിക്കൻ അമേരിക്കക്കാരുടെ സംഖ്യ 15,614 (92 ശതമാനം) ആയിരുന്നു.
അക്കാലത്ത് വെള്ളക്കാരുടെ എണ്ണം 1,446 (8 ശതമാനം) മാത്രമായിരുന്നു.
1940 കളിൽ കറുത്ത വർഗ്ഗക്കാരുടെ എണ്ണം 11,194 (70 ശതമാനം), വെള്ളക്കാർ 4,746 (30 ശതമാനം) എന്നിങ്ങനെയായിരുന്നു.
ബോസിയർ പാരിഷ്, "ഷ്രെവ്പോർട്ട്-ബോസിയർ സിറ്റി മെട്രോപോളിറ്റൻ മേഖല"യുടെയും അതുപോലെ തന്നെ "ഷ്രെവ്പോർട്ട്-ബോസിയർ സിറ്റി-മിൻഡൻ കംബൈൻഡ് സ്റ്റാറ്റിസ്റ്റിക്കൽ മേഖല"യുടെയും ഭാഗമാണ്.
ബിസ്റ്റിന്യൂ തടാകം, ബിസ്റ്റിന്യൂ തടാക ദേശീയോദ്യാനം എന്നിവ ബോസിയർ പാരിഷിൻറെയും സമീപ പാരിഷുകളായി വെബ്സ്റ്റർ, ബിയെൻവില്ലെ എന്നിവയുടെയും ഭാഗങ്ങളാണ്.
17.3-മൈൽ നീളമുള്ള ബോസിയർ ലോഗ്ഗി ബയോ എന്ന അരുവി, തെക്കൻ ബോസിയർ പാരിഷിലെ ബിസ്റ്റിന്യൂ തടാകത്തിൽനിന്ന് തെക്കോട്ടൊഴുകി പടിഞ്ഞാറൻ ബിയെൻവില്ലെ പാരിഷിനെയും റെഡ് റിവർ പാരിഷിനെയും ഛേദിച്ച് റെഡ് നദിയിൽ ലയിക്കുന്നു.
ടെൻസർഫ്ലോ ഇംഗ്ലീഷ് വിലാസം https://ml.wikipedia.org/wiki/TensorFlow
വിവരസാങ്കേതികവിദ്യയിൽ , പലവിധ ആവശ്യങ്ങൾക്കായി ഉപയോഗപ്പെടുത്താവുന്ന ഓപ്പൺ സോഴ്സ് സോഫ്റ്റ്‌വേർ ലൈബ്രറിയാണ് ടെൻസർ ഫ്ലോ .
ഇത് ഒരു ഗണിത ലൈബ്രറിയാണ്.
ന്യൂറൽ നെറ്റ്വർക്കുകൾ പോലെയുള്ള മെഷീൻ ലേണിംഗ് ആപ്ലിക്കേഷനുകളും ഇത് ഉപയോഗിക്കുന്നു.
ഗവേഷണങ്ങൾക്കും ചില ഗൂഗിൾ ഉല്പന്നങ്ങളും ഇത് ഉപയോഗിക്കുന്നുണ്ട്.
ഗവേഷണത്തിലും ഉൽപ്പാദനത്തിലും ഗൂഗിളിന്റെ ആന്തരിക ഉപയോഗത്തിനായി ഗൂഗിൾ ബ്രെയിൻ ടീമാണ് ടെൻസർഫ്ലോ വികസിപ്പിച്ചെടുത്തത്.
പ്രാരംഭ പതിപ്പ് 2015 ൽ അപ്പാച്ചെ ലൈസൻസ് 2.0 ന് കീഴിൽ പുറത്തിറങ്ങി.
ടെൻസർഫ്ലോ 2.0 എന്ന് പേരിട്ടിരിക്കുന്ന ടെൻസർഫ്ലോയുടെ പുതുക്കിയ പതിപ്പ് ഗൂഗിൾ 2019 സെപ്റ്റംബറിൽ പുറത്തിറക്കി.
പൈത്തൺ , ജാവാസ്ക്രിപ്റ്റ് , സി++ , ജാവാ എന്നിവയുൾപ്പെടെയുള്ള വിവിധ പ്രോഗ്രാമിംഗ് ഭാഷകളിൽ ടെൻസർഫ്ലോ ഉപയോഗിക്കാം.
ടെൻസർഫ്ലോയുടെ അഡാപ്‌റ്റബിലിറ്റി വൈവിധ്യമാർന്ന വ്യവസായങ്ങളിലുടനീളം ഇത് ബാധകമാക്കുന്നു.
ഒരു സോഫ്‌റ്റ്‌വെയർ ലൈബ്രറി എന്ന നിലയിൽ, ഇമേജ് തിരിച്ചറിയൽ, ലാങ്വേജ് പ്രോസ്സസ്സിംഗ് തുടങ്ങിയ ജോലികൾക്കായി മെഷീൻ ലേണിംഗ് മോഡലുകൾ സൃഷ്‌ടിക്കാനും പരിശീലിപ്പിക്കാനും ഇത് ഡെവലപ്പർമാരെ പ്രാപ്‌തമാക്കുന്നു.
ചരിത്രം ഡിസ്റ്റ് ബിലീഫ്
2011 മുതൽ, ആഴത്തിലുള്ള പഠനത്തിനായി ന്യൂറൽ നെറ്റ്‌വർക്കുകളെ അടിസ്ഥാനമാക്കിയുള്ള ഒരു പ്രൊപ്രൈറ്ററി മെഷീൻ ലേണിംഗ് സിസ്റ്റമായി ഗൂഗിൾ ബ്രെയിൻ ഡിസ്റ്റ്ബിലീഫ് നിർമ്മിച്ചു.
ഗവേഷണത്തിലും വാണിജ്യപരമായ ആപ്ലിക്കേഷനുകളിലും വൈവിധ്യമാർന്ന ആൽഫബെറ്റ് കമ്പനികളിലുടനീളം ഇതിന്റെ ഉപയോഗം അതിവേഗം വളർന്നു.
ഡിസ്റ്റ്ബിലീഫിന്റെ കോഡ് ബേസ് ലളിതമാക്കാനും പുനഃക്രമീകരിക്കാനും ജെഫ് ഡീൻ ഉൾപ്പെടെയുള്ള ഒന്നിലധികം കമ്പ്യൂട്ടർ ശാസ്ത്രജ്ഞരെ ഗൂഗിൾ നിയോഗിച്ചു, അത് ടെൻസർഫ്ലോ ആയി മാറിയ, വേഗതയേറിയതും കൂടുതൽ കരുത്തുറ്റതുമായ ആപ്ലിക്കേഷൻ-ഗ്രേഡ് ലൈബ്രറിയായി.